
 DR.30.10.2003 

 

18 

 Walaupun tidak semua daripada faktor-faktor ini dapat dikawal oleh kita tetapi kita 
masih perlu berusaha mengurangkan kesan buruk daripadanya.  Globalisasi mampu 
meningkatkan dagangan tetapi interpretasi globalisasi yang diterima sekarang lebih 
menguntungkan negara maju, kerana tekanannya ialah kepada kebebasan dagangan dan 
bukan dagangan yang saksama. 

 Keutamaan kepada persaingan sudah tentu menguntungkan negara maju dan 
syarikat-syarikat gergasi mereka.  Kita akan cuba menukar agenda globalisasi melalui WTO 
organisasi dagangan dunia.  Tetapi sementara itu, kita perlu bersiap sedia untuk bersaing 
dalam keadaan tidak seimbang. 

 Kita juga akan menyaksikan persaingan yang lebih sengit daripada negara-negara 
baru di pasaran dunia, termasuk Cina dan India.  Negara-negara ini telah muncul dengan 
pantas sebagai pusat tarikan pelaburan dan pengeluar keluaran dan perkhidmatan 
berteknologi, upah yang rendah, kerajinan pekerja, pasaran dalaman yang besar memberi 
kelebihan bersaing kepada mereka. 

 Ahli perniagaan Malaysia harus mencari bahagian-bahagian tertentu dan 
menumpukan tenaga dan modal kepada bahagian-bahagian ini supaya keupayaan kita 
bersaing dalam bidang tertentu ini meningkat.  Namun kita jangan buat silap sekali lagi 
dengan terlalu bergantung kepada sebilangan kecil jenis perniagaan seperti dahulu kita 
bergantung kepada getah dan timah. 

 Tuan Yang di-Pertua, teras dasar Rangka Rancangan Jangka Panjang Ketiga dan 
Rancangan Kelapan akan diteruskan untuk menghadapi cabaran ini.  Di samping itu, kajian 
separuh penggal menyokong pakej strategi baru yang diperkenalkan pada bulan Mei 2003, 
persetujuan menangani masalah kritikal dalam beberapa bidang untuk menangani masalah 
dalaman dan luaran yang dihadapi. 

 Dengan ini, tumpuan dasar dalam kajian separuh penggal adalah untuk:- 

(i) memperkukuhkan asas ekonomi makro; 

(ii) memperkuatkan ketahanan ekonomi bagi menghadapi sebarang 
kejutan; 

(iii) meningkatkan keupayaan melawan persaingan; 

(iv) menggiatkan semula pelaburan swasta dalaman terutamanya 
untuk kembali menjadi jentera pertumbuhan; 

(v) menerokai sumber pertumbuhan baru; 

(vi) mempercepatkan peralihan daripada teknologi rendah dan 
ekonomi berintensifkan tenaga kerja kepada ekonomi 
berteknologi tinggi dan berasaskan pengetahuan; 

(vii) meningkatkan kualiti sumber manusia bagi memenuhi keperluan 
ekonomi yang diasaskan kepada nilai ditambah yang lebih tinggi; 

(viii) membangunkan masyarakat yang lebih adil dengan agihan 
kekayaan dan pembangunan sama rata; 

(ix) menanam nilai-nilai hidup yang sesuai dengan kecapaian tinggi 
semua kaum; dan 

(x) meningkatkan kerjasama antarabangsa bagi kesejahteraan. 

Kerajaan akan menguruskan ekonomi makro secara berhemat bagi memastikan 
asas ekonomi makro seperti inflasi yang rendah, tabungan yang mencukupi, kedudukan 
imbangan pembayaran yang sihat, kadar pertukaran yang stabil dan kedudukan fiskal yang 
berhemat terus diperkukuhkan.  Usaha juga akan dibuat untuk memperluaskan asas 
ekonomi, membangunkan sektor kewangan dan pasaran modal yang lebih cekap serta 
memperbaiki risiko pengurusan dan pentadbiran korporat. 



18. Walaupun tidak semua daripada faktor-faktor ini dapat dikawal oleh kita tetapi kita masih perlu berusaha mengurangkan kesan buruk daripadanya. Globalisasi mampu meningkatkan dagangan tetapi interpretasi globalisasi yang diterima sekarang lebih menguntungkan negara maju, kerana tekanannya ialah kepada kebebasan dagangan dan bukan dagangan yang saksama. Keutamaan kepada persaingan sudah tentu menguntungkan negara maju dan syarikat-syarikat gergasi mereka. Kita akan cuba menukar agenda globalisasi melalui WTO organisasi dagangan dunia. Tetapi sementara itu, kita perlu bersiap sedia untuk bersaing dalam keadaan tidak seimbang. Kita juga akan menyaksikan persaingan yang lebih sengit daripada negara-negara baru di pasaran dunia, termasuk Cina dan India. Negara-negara ini telah muncul dengan pantas sebagai pusat tarikan pelaburan dan pengeluar keluaran dan perkhidmatan berteknologi, upah yang rendah, kerajinan pekerja, pasaran dalaman yang besar memberi kelebihan bersaing kepada mereka. Ahli perniagaan Malaysia harus mencari bahagian-bahagian tertentu dan menumpukan tenaga dan modal kepada bahagian-bahagian ini supaya keupayaan kita bersaing dalam bidang tertentu ini meningkat. Namun kita jangan buat silap sekali lagi dengan terlalu bergantung kepada sebilangan kecil jenis perniagaan seperti dahulu kita bergantung kepada getah dan timah. Tuan Yang di-Pertua, teras dasar Rangka Rancangan Jangka Panjang Ketiga dan Rancangan Kelapan akan diteruskan untuk menghadapi cabaran ini. Di samping itu, kajian separuh penggal menyokong pakej strategi baru yang diperkenalkan pada bulan Mei 2003, persetujuan menangani masalah kritikal dalam beberapa bidang untuk menangani masalah dalaman dan luaran yang dihadapi. Dengan ini, tumpuan dasar dalam kajian separuh penggal adalah untuk:-. (i) memperkukuhkan asas ekonomi makro; (ii) memperkuatkan ketahanan ekonomi bagi menghadapi sebarang kejutan; (iii) meningkatkan keupayaan melawan persaingan; (iv) menggiatkan semula pelaburan swasta dalaman terutamanya untuk kembali menjadi jentera pertumbuhan; (v) menerokai sumber pertumbuhan baru; (vi) mempercepatkan peralihan daripada teknologi rendah dan ekonomi berintensifkan tenaga kerja kepada ekonomi berteknologi tinggi dan berasaskan pengetahuan; (vii) meningkatkan kualiti sumber manusia bagi memenuhi keperluan ekonomi yang diasaskan kepada nilai ditambah yang lebih tinggi; (viii) membangunkan masyarakat yang lebih adil dengan agihan kekayaan dan pembangunan sama rata; (ix) menanam nilai-nilai hidup yang sesuai dengan kecapaian tinggi semua kaum; dan. (x) meningkatkan kerjasama antarabangsa bagi kesejahteraan. Kerajaan akan menguruskan ekonomi makro secara berhemat bagi memastikan asas ekonomi makro seperti inflasi yang rendah, tabungan yang mencukupi, kedudukan imbangan pembayaran yang sihat, kadar pertukaran yang stabil dan kedudukan fiskal yang berhemat terus diperkukuhkan. Usaha juga akan dibuat untuk memperluaskan asas ekonomi, membangunkan sektor kewangan dan pasaran modal yang lebih cekap serta memperbaiki risiko pengurusan dan pentadbiran korporat.